text: বগুড়া বিমানবন্দর বগুড়ায় অবস্থিত একটি বিমানবন্দর। এটি বগুড়া সদর উপজেলার এরুলিয়া এলাকায় অবস্থিত। এই বিমানবন্দরটি ২০০০ সালে চালু হবার কথা থাকলেও এখন পর্যন্ত চালু হয়নি।
  
  ইতিহাস
  ১৯৯১-১৯৯৬ বাংলাদেশ সরকার বগুড়াকে মডেল জেলায় পরিণত করার প্রকল্প গ্রহণ করে। সেই লক্ষ্যে বগুড়া সদর উপজেলার বগুড়া-নওগাঁ মহাসড়কের এরুলিয়ায় বিমানবন্দর নির্মাণ করার প্রকল্প একনেক সভায় অনুমোদন দেয় সরকার। পরবর্তীতে এরুলিয়া মৌজায় ১০৯ দশমিক ৮১ একর ভূমি অধিগ্রহণ করা হয় বিমানবন্দর নির্মাণের জন্য। প্রকল্পের আওতায় ছিল ৫ হাজার ফুট দৈর্ঘ্য ও ৬০০ ফুট প্রস্থ রানওয়ে নির্মাণ, অফিস ভবন নির্মাণ, মূল ভূমি নির্মাণ, কর্মকর্তাদের আবাসিক ভবন নির্মাণ, বিদ্যুৎ ও পানি সরবরাহ, রাস্তাঘাট নির্মাণসহ প্রয়োজনীয় অবকাঠামো নির্মাণ। ১৯৯৬ সালে নির্মাণ কাজ শুরু হয় এবং ২০০০ সালে প্রকল্পটি বাস্তবায়নের কথা থাকে। পরবর্তীতে বিমানবন্দরে বাণিজ্যিকভাবে বিমান পরিবহন আর চালু হয়নি।
  
  তথ্যসূত্র
  
  বিষয়শ্রেণী:বাংলাদেশের বিমানবন্দর
  বিষয়শ্রেণী:বগুড়া
title: বগুড়া বিমানবন্দর